Michèle Alliot-Marie

Michèle Alliot-Marie (s. 10. syyskuuta 1946 Villeneuve-le-Roi, Seine-et-Oise, nykyisin Val-de-Marne) on ranskalainen poliitikko, joka toimi sisäministerinä Fillonin hallituksessa vuosina 2007–2009, oikeusministerinä 2009–2010 ja ulkoministerinä marraskuusta 2010 helmikuuhun 2011Ranskaan entistä oikeistolaisempi hallitus, Uusisuomi.fiRanskan ulkoministeri joutui eroamaan, Helsingin Sanomat 28.2.2011 sivu B 1. Hän oli 2002–2007 puolustusministeri ja on ollut Ranskan ensimmäinen keskeisen puolueen naispuolinen johtaja.

UMP eli Union pour un Mouvement Populaire -puolueessa Alliot-Marie edustaa parlamenttiryhmän puheenjohtajan Jean-Louis Debrén kanssa sosiaalisen vastuun linjaa. Näin hän on uskollinen gaullismin perillinen, ja hänellä on oma käsityksensä Ranskasta ja ranskalaisten hyvinvoinnin edistämiseksi tarvittavista toimenpiteistä. 

Talouslehti Forbes luokitteli vuonna 2006 Alliot-Marien maailman 57. vaikutusvaltaisimmaksi naiseksi. Forbesin listan kärjessä on Saksan liittokansleri Angela Merkel, ja Tarja Halonen on sijalla 44.Forbes. 

Elämäkerta
Michèle Alliot-Marie on Biarritzin kaupungin entisen määrin ja kansanedustajan Bernard Marien tytär. Hän on toiminut kansainvälisenä rugbytuomarina, esimerkiksi vuoden 1965 viiden valtion kilpailuissa. 

Alliot-Marie on oikeustieteen tohtori ja valtiotieteen tohtori. Hän on myös suorittanut Ranskassa vaadittavan asianajajatutkinnon. Hänellä on tutkinnot yksityisoikeudessa, oikeushistoriassa ja valtiotieteessä. Hän on aiemmin toiminut lehtorina Pariisin 1. yliopistossa ja asianajajana. 

Vuonna 2006 Michèle Alliot-Marie vihjaili mahdollisuudesta asettua ehdolle vuoden 2007 presidentinvaaleissa, mutta ei lopulta asettunut ehdokkaaksi.Helsingin Sanomat 15.10.2006 Hän pääsi presidentinvaalien ja Nicolas Sarkozyn voiton jälkeen François Fillonin hallituksen sisäministeriksi. Toimenkuvasta poistettiin kuitenkin maahanmuutto, joten se ei ole yhtä näkyvä kuin Sarkozyn tai de Villepinin aikana.French president's cabinet team, BBC Hän siirtyi oikeusministeriksi, kun Rachida Dati valittiin Europarlamenttiin kesäkuussa 2009. Fillonin hallituksen uudelleenjärjestelyssä hän siirtyi ulkoministeriksi Bernard Kouchnerin tilalle.

Alliot-Marieta arvosteltiin Tunisian vuodenvaihteen 2010–2011 levottomuuksien vuoksi, kun hän kertoi parlamentissa Ranskan olevan valmis lähettämään poliiseja kukistamaan yksinvaltaista presidenttiä vastaan nousseita levottomuuksia. Lisää kritiikkiä aiheutti Alliot-Marien Zine el-Abidine Ben Alin klaaniin kuuluvan liikemiehen Aziz Miledin yksityiskoneen käyttö.Rfi.fr Hän joutui lopulta 27. helmikuuta 2011 eroamaan ministerin tehtävistä, kun hänen ja hänen perheensä välejä syrjäytetyn diktaattorin Ben Alin hallintoon pidettiin liian läheisinä.

Alliot-Marie on ollut Euroopan parlamentin jäsen vuosina 1989–1993 sekä 2014–2019. Ensimmäisellä kaudellaan hän istui Euroopan demokraattien yhteistyöryhmässä ja toisella kaudellaan Euroopan kansanpuolueen ryhmässä.

Ministeriydet
Valtiosihteeri opetusministeriössä 1986–1988 Jacques Chiracin hallituksessa
Nuoriso ja urheiluministeri 1993–1995 Édouard Balladurin hallituksessa
Puolustus ja- veteraaniasiain ministeri touko- ja kesäkuussa 2002 Raffarin I hallituksessa
Puolustusministeri kesäkuusta 2002 lähtien Raffarin II ja III hallituksissa sekä Dominique de Villepinin hallituksessa.
Ulkoministeri marraskuusta 2010 helmikuuhun 2011

Teokset
La Décision politique - Attention! Une République peut en cacher une autre, PUF, 1983.
 La Grande Peur des classes moyennes, La table ronde, 1996. 
 Les boursiers étrangers en France: errements et potentialités, Raportti parlamentissa, joka on tehty ulkoasianvaliokunnan nimissä, 1997.
 La République des irresponsables, Odile Jacob, 1999.
 Le Chêne qu'on relève, 2005.

Lähteet

Aiheesta muualla

 Le Chêne, Site Officiel du mouvement de Michèle Alliot-Marie 


Luokka:Ranskan ministerit
Luokka:Ranskan ulkoministerit
Luokka:Ranskalaiset europarlamentaarikot
Luokka:Sisäministerit
Luokka:Ranskan oikeusministerit
Luokka:Ranskan puolustusministerit
Luokka:Vuonna 1946 syntyneet
Luokka:Elävät henkilöt